  

**REPUBLIKA HRVATSKA**

 **ISTARSKA ŽUPANIJA**

 **GRAD BUZET**

KLASA: 351-01/13-01/10

URBROJ: 2106/01-03-13-1

Buzet, 19. travnja 2013.

Na temelju točke 9. Programa o poticanju korištenja obnovljivih izvora energije u kućanstvima na području Grada Buzeta, KLASA: 351-01/12-01/24, URBROJ: 2106/01-03-12-2 od 31. prosinca 2012. (Službene novine Grada Buzeta, broj 12/12), Grad Buzet objavljuje

**JAVNI NATJEČAJ**

**za sufinanciranje projekta**

**„Poticanje korištenja obnovljivih izvora energije u kućanstvima''**

**u Gradu Buzetu u 2013. godini**

* **Predmet natječaja**

Predmet ovog Natječaja je sufinanciranje troškova projekta nabave i ugradnje sustava za korištenje obnovljivih izvora energije (u tekstu: OIE) u 30 kućanstava na području Grada Buzeta u 2013. godini.

Predmet sufinanciranja je ugradnja sljedećih sustava OIE:

* solarni kolektorski sustav za pripremu potrošne tople vode i grijanja *-* ***11 korisnika***
* fotonaponski sustav za proizvodnju električne energije - ***2 korisnika***
* geotermalne dizalice topline za pripremu potrošne tople vode, grijanje i hlađenje - ***2 korisnika***
* sustavi za korištenje biomase - ***15 korisnika***

Podnositelj se može prijaviti isključivo za subvencioniranje jednog od sustava obnovljivih izvora energije koji su predmet ovog Natječaja.

Ukupni troškovi opreme i ugradnje sustava za korištenje obnovljivih izvora energije u kućanstvima bit će sufinancirani kako slijedi:

|  |  |  |  |
| --- | --- | --- | --- |
|  | **Broj sustava** | **% sufinanciranja Grada i Fonda za zaštitu okoliša i energetsku učinkovitost** | **max. potpora po sustavu u kn (s PDV-om)** |
| **Solarni toplinski kolektori za pripremu potrošne tople vode ili za pripremu potrošne tople vode i potpore grijanju** | **11** | **54,94%** | **18.197,91** |
| **Fotonaponski kolektori i akumulatori za proizvodnju el. energije za vlastitu potrošnju** | **2** | **54,94%** | **18.197,91** |
| **Dizalice topline (zemlja-voda, voda-voda, zrak-voda) za pripremu potrošne tople vode, grijanje i hlađenje**  | **2** | **54,94%** | **18.197,91** |
| **Sustavi za korištenje biomase** | **15** | **54,94%** | **18.197,91** |

Grad Buzet će iz vlastitih sredstava Proračuna Grada Buzeta za 2013. godinu za fotonaponske kolektore i dizalice topline osigurati dodatnu razliku sredstava do 54,94 % visine prihvatljivih troškova opreme i ugradnje sustava po kućanstvu odnosno maksimalno do 24.000,00 kuna.

Nepovratna novčana sredstva će se isplaćivati za troškove nabave i ugradnje opreme sustava za korištenje obnovljivih izvora energije nastalih nakon 1. siječnja 2013. godine.

* **Korisnici sredstava**

Pravo na korištenje sredstava Grada Buzeta mogu ostvariti fizičke osobe koje imaju izgrađeni objekt stavljen u funkciju stanovanja na području Grada Buzeta (u daljnjem tekstu: korisnici sredstava).

* **Uvjeti kojima podnositelj prijava mora udovoljavati**

Podnositelji prijave moraju udovoljavati slijedećim uvjetima:

* punoljetna, fizička osoba koja ima prijavljeno prebivalište ili boravište na adresi objekta na kojem se planira ugradnja sustava za OIE, a koji se nalazi na području Grada Buzeta;
* posjeduje dokaz o vlasništvu nad izgrađenim objektom na kojem se planira ugradnja sustava za OIE;
* posjeduje odgovarajući akt (građevinska dozvola, uporabna dozvola) kojim se dopušta građenje za objekt na koji se planira ugradnja sustava za OIE ;
* prihvaćanje općih uvjeta zajedničkog sudjelovanja u sufinanciranju sustava za koje se odobravaju sredstva Grada Buzeta sukladno ovom Natječaju.
* **Potrebna dokumentacija**

Podnositelji prijava dužni su dostaviti slijedeću dokumentaciju:

* potpisane i cjelovito popunjene obrasce: Prijavni obrazac za podnošenje zahtjeva za

 sufinanciranje (Prilog 1.) i Izjavu o prihvaćanju općih uvjeta zajedničkog sudjelovanja

 u sufinanciranju Projekta (Prilog 2.);

* presliku osobne iskaznice prijavitelja (obostrana preslika) ili uvjerenje o prebivalištu prijavitelja ne starije od 30 dana kao i presliku osobne iskaznice (obostrana preslika) ili uvjerenje o prebivalištu ne starije od 30 dana za sve ukućane upisanih u *Obrascu*;
* preslika vlasničkog lista za izgrađeni objekt na koji se planira ugradnja sustava za korištenje OIE;
* dokaz o posjedovanju legalno izgrađene građevine (zgrade) na koju se planira ugradnja sustava. Kao dokaz o legalno izgrađenoj građevini može se priložiti:
* preslika vlasničkog lista sa upisanom građevinom temeljem uporabne dozvole (bez tereta da uporabna dozvola nije priložena), ili
* izvršena dozvola za građenje građevine (građevinska dozvola, potvrda glavnog projekta, rješenje o uvjetima građenja ili rješenje o izvedenom stanju), ili
* potvrda da je građevina izgrađena prije 15. veljače 1968. godine;
* suglasnost suvlasnika (potpisana izjava suglasnika o suglasnosti izgradnje sustava na objektu u zajedničkom vlasništvu);
* druga dokumentacija na zahtjev Grada Buzeta

Dokumentacija se prilaže u izvorniku ili preslici ne starija od 30 (slovima: trideset) dana od dana objave natječaja (izuzetak preslika građevinske dozvole i osobne iskaznice).

* **Kriteriji za odabir ponuda**

Postupak za ocjenjivanje ponuda i određivanje prednosti vršit će se na temelju liste prednosti sastavljene bodovanjem prema slijedećim kriterijima:

1. Tehno-ekonomska opravdanost ugradnje sustava za korištenje obnovljivih izvora

 energije na prijavljenom objektu (najveći ukupan broj bodova 40);

K = Ukupna površina grijanog prostora / Broj korisnika građevine,

 gdje je K faktor iskorištenja površine

K<15 (40 bodova)

15≤K<20 (37 bodova)

20≤K<25 (34 boda)

25≤K<30 (31 bod)

30≤K<35 (28 bodova)

35≤K<40 (25 bodova)

40≤K<45 (22 boda)

45≤K<50 (19 bodova)

50≤K<55 (16 bodova)

55≤K<60 (13 bodova)

60≤K<65 (10 bodova)

K>65 (7 bodova)

2. Zatečeno stanje konstrukcijskih dijelova građevine – zadovoljavajuća toplinska zaštita, opće stanje fasade, stolarije i dr. (najveći ukupan broj bodova 30);

 a) Ukupna debljina sloja fasadne toplinske zaštite (stiropor ili kamena vuna) vanjskog zida:

 0 cm (0 bodova)

 1-3 cm ili toplinska žbuka (3 boda)

 4-5 cm (6 bodova)

 6-7 cm (9 bodova)

 8-10 cm (12 bodova)

 >10 cm (15 bodova)

 b) Tehničke karakteristike vanjske stolarije:

 - jednostruko staklo (0 bodova)

 - dvostruko obično staklo (3 boda)

 - dvostruko izo staklo (6 bodova)

 - dvostruko izo staklo s low-e premazom (9 bodova)

 - trostruko izo staklo (12 bodova)

 - trostruko izo staklo s low-e premazom (15 bodova)

3.Zatečeno stanje sustava za grijanje, hlađenje i ventilaciju – stupanj korisnog djelovanja, održavanje i dr. (najveći ukupan broj bodova 30);

**3.1. Solarni toplinski kolektori za pripremu potrošne tople vode ili za pripremu potrošne tople vode i potpore grijanju**

 a) Sustav grijanja i hlađenja:

 - energent isključivo na električnu energiju (0 bodova)

 - energent lož ulje (5 bodova)

 - energent UNP, prirodni plin, sustav daljinskog grijanja ili dizalica topline (10 bodova)

 - energent biomasa ili drugi OIE (15 bodova)

 b) Sustav pripreme potrošne tople vode:

 - energent isključivo na električnu energiju (15 bodova)

 - energent lož ulje (10 bodova)

 - energent UNP, prirodni plin, sustav daljinskog grijanja ili dizalica topline (5 bodova)

 - energent biomasa ili drugi OIE (0 bodova)

**3.2. Fotonaponski kolektori i akumulatori za proizvodnju električne energije za vlastitu potrošnju**

 c) Sustav grijanja i hlađenja:

 - energent isključivo na električnu energiju (0 bodova)

 - energent lož ulje (5 bodova)

 - energent UNP, prirodni plin, sustav daljinskog grijanja ili dizalica topline (10 bodova)

 - energent biomasa ili drugi OIE (15 bodova)

 d) Sustav pripreme potrošne tople vode:

 - energent isključivo na električnu energiju (0 bodova)

 - energent lož ulje (5 bodova)

 - energent UNP, prirodni plin, sustav daljinskog grijanja ili dizalica topline (10 bodova)

 - energent biomasa ili drugi OIE (15 bodova)

 **3.3. Dizalice topline (zemlja-voda, voda-voda, zrak-voda) za pripremu potrošne tople vode, grijanje i hlađenje**

 e) Sustav grijanja i hlađenja:

 - energent isključivo na električnu energiju (15 bodova)

 - energent lož ulje (10 bodova)

 - energent UNP, prirodni plin, sustav daljinskog grijanja ili dizalica topline (5 bodova)

 - energent biomasa ili drugi OIE (0 bodova)

 f) Sustav pripreme potrošne tople vode:

 - energent isključivo na električnu energiju (15 bodova)

 - energent lož ulje (10 bodova)

 - energent UNP, prirodni plin, sustav daljinskog grijanja ili dizalica topline (5 bodova)

 - energent biomasa ili drugi OIE (0 bodova)

**3.4. Sustavi za korištenje biomase**

**1)** **sustavi s kotlom na drvnu sječku/pelete za pripremu potrošne tople vode i grijanje**

g) Sustav grijanja i hlađenja:

 - energent isključivo na električnu energiju (15 bodova)

 - energent lož ulje (10 bodova)

 - energent UNP, prirodni plin, sustav daljinskog grijanja

 ili dizalica topline (5 bodova)

 - energent biomasa ili drugi OIE (0 bodova)

 h) Sustav pripreme potrošne tople vode:

 - energent isključivo na električnu energiju (15 bodova)

 - energent lož ulje (10 bodova)

 - energent UNP, prirodni plin, sustav daljinskog grijanja ili dizalica topline (5 bodova)

 - energent biomasa ili drugi OIE (0 bodova)

**2) sustavi s pirolitičkim kotlom na drva za pripremu potrošne tople vode i grijanje**

i) Sustav grijanja i hlađenja:

 - energent isključivo na električnu energiju (15 bodova)

 - energent lož ulje (10 bodova)

 - energent UNP, prirodni plin, sustav daljinskog grijanja ili dizalica topline (5 bodova)

 - energent biomasa ili drugi OIE (0 bodova)

 j) Sustav pripreme potrošne tople vode:

 - energent isključivo na električnu energiju (15 bodova)

 - energent lož ulje (10 bodova)

 - energent UNP, prirodni plin, sustav daljinskog grijanja ili dizalica topline (5 bodova)

 - energent biomasa ili drugi OIE (0 bodova)

* **Način, datum i mjesto dostave ponuda**

Ponuda se dostavlja osobno ili putem pošte u pisanom obliku, u zatvorenoj omotnici s nazivom i adresom ponuditelja, na adresu:

**Grad Buzet**

**II. istarske brigade 11**

**52420 Buzet**

**uz naznaku: Natječaj za OIE – Ne otvaraj.**

Rok za dostavu ponuda je 30 dana od dana objave ovog Natječaja.

Nepotpune ponude, ponude dostavljene nakon isteka navedenog roka kao i ponude koje se ne odnose na predmet Natječaja, neće se razmatrati.

* **Obrada ponuda**

Pregled i ocjenjivanje pristiglih ponuda te odabir 30 kućanstava provest će Povjerenstvo za provedbu natječaja te se o njemu sastavlja Zapisnik o otvaranju ponuda. Postupak otvaranja ponuda započinje na naznačenome mjestu i u naznačeno vrijeme.

Lista prednosti za dodjelu sredstava utvrđuje se s obzirom na najveći broj osvojenih bodova. O rezultatima natječaja podnositelji ponuda bit će obaviješteni u roku od 30 dana od dana zatvaranja Natječaja.

* **Zahtjev za povrat uloženih sredstava**

Korisnici sredstava dužni su podnijeti najkasnije do 31. listopada 2013. godine Gradu Buzetu pismeni zahtjev za povratom uloženih sredstava te dostaviti slijedeću dokumentaciju:

* zahtjev za povratom uloženih sredstava;
* presliku zapisnika o izvedenim radovima od strane ovlaštenog izvođača radova;
* presliku računa dobavljača opreme i/ili izvođača radova;
* presliku popunjenog i ovjerenog garantnog lista za solarni sustav.

Korisnicima sredstava će se, ako zadovoljavaju sve tražene uvjete, u roku od 30 dana od podnošenja potpunog zahtjeva za povrat uloženih sredstava, isplatiti odobrena financijska sredstva.

Korisnik koji ostvari pravo na subvenciju, a ne iskoristi je, gubi pravo sufinanciranja projekta u iduće 3 godine.

Grad Buzet može zatražiti dodatnu provjeru dokumentacije kao i eventualnu provjeru pregleda prijavljenih objekata. Korisnik sufinanciranja troškova projekta je dužan omogućiti davatelju sufinanciranja eventualnu kontrolu namjenskog utroška dobivenog sufinanciranja. Ukoliko je korisnik gradske potpore odnosno podnositelj zahtjeva priložio neistinitu dokumentaciju ili prijavljeno stanje u zahtjevu i dokumentaciji ne odgovara njegovom stvarnom stanju podnositelj zahtjeva dobivena sredstva za tu godinu mora vratiti u Proračun Grada Buzeta, te će biti isključen iz svih gradskih subvencija.

* **Ostale informacije**

Tekst natječaja s pripadajućim obrascima objavljen je na službenoj internet stranici Grada Buzeta [www.buzet.hr](http://www.buzet.hr/).

Dostavljanjem dokumentacije na ovaj Natječaj, korisnik sredstva daje odobrenje Gradu Buzetu da osnovne podatke o korisniku i o ponuđenom projektu objavi na službenoj internet stranici Grada Buzeta te u drugim izvještajima.

Sve dodatne informacije mogu se dobiti na broju telefona 052/662-726, interni 203 ili e-poštom: iris.jakac@buzet.hr.

 GRADONAČELNIK

 mr.sc. Valter Flego